CELEX: C2004/217/46
Language: da
Date: 2004-08-28 00:00:00
Title: Sag T-204/04: Sag anlagt den 7. juni 2004 af Indorata-Servicos e Gestao Lda mod Kontoret for Harmonisering i det Indre Marked (Varemærker og Design)

28.8.2004   
            
            
               DA
            
            
               Den Europæiske Unions Tidende
            
            
               C 217/25
            
         Sag anlagt den 7. juni 2004 af Indorata-Servicos e Gestao Lda mod Kontoret for Harmonisering i det Indre Marked (Varemærker og Design)
   (Sag T-204/04)
   (2004/C 217/46)
   Processprog: tysk
   Ved De Europæiske Fællesskabers Ret i Første Instans er der den 7. juni 2004 anlagt sag mod Kontoret for Harmonisering i det Indre Marked (Varemærker og Design) af Indorata-Servicos e Gestao Lda ved Rechtsanwalt Th. Wallentin.
   Sagsøgeren har nedlagt følgende påstande:
   
               —
            
            
               Det anfægtede afslag på ansøgningen om registrering af EF-varemærket annulleres, og det pålægges Kontoret for Harmonisering i det Indre Marked (Varemærker og Design) at registrere tegnet »HAIRTRANSFER« som EF-varemærke — også for de øvrige i sagen omhandlede varer og tjenesteydelser — og lade det offentliggøre.
            
         Søgsmålsgrunde og væsentligste argumenter:
   
               EF-varemærket, der søges registreret:
            
            
               Ordmærket »HAIRTRANSFER« — ansøgning nr. 2 619 039.
            
         
               Varer eller tjenesteydelser:
            
            
               Varer og tjenesteydelser i klasse 8, 22, 41 og 44 (bl.a. elektriske og ikke-elektriske hårfjerningsapparater, kunstigt og ægte hår, uddannelse, navnlig foranstaltning og afholdelse af videreuddannelseskurser, samt sundheds- og skønhedspleje, navnlig hårfjerning og hårbehandling).
            
         
               Den til appelkammeret påklagede afgørelse:
            
            
               Undersøgerens afslag på registrering.
            
         
               Appelkammerets afgørelse:
            
            
               Klagen afslås.
            
         
               Søgsmålsgrunde:
            
            
               Det ansøgte varemærke har fornødent særpræg som omhandlet i artikel 7, stk. 1, litra b), i forordning (EF) nr. 40/94.
               Det ansøgte varemærke er ikke udelukkende beskrivende som omhandlet i artikel 7, stk. 1, litra c), i forordning (EF) nr. 40/94.